**VILNIAUS RAJONO SAVIVALDYBĖS ADMINISTRACIJA**

**ŠVIETIMO SKYRIAUS**

**2014 METŲ**

**VEIKLOS ATASKAITA**

**2015-01-05**

**Vilnius**

2014 metais Vilniaus rajono savivaldybės Švietimo skyriaus veikla **buvo tęsiama pagal šiuos prioritetus:**

1. **Pilietinio ir etninio ugdymo stiprinimas;**
2. **Mokyklų vadovų, mokytojų ir pagalbos mokiniui specialistų profesinių bei asmeninių kompetencijų tobulinimas;**
3. **Kokybiškas mokinių ugdymo(si) poreikių tenkinimas, emocinis bei fizinis saugumas;**
4. **Ugdymo(si) lyderystės plėtra mokykloje.**

**Švietimo įstaigų tinklas**

2014 metų I pusmetį Vilniaus rajono savivaldybės švietimo įstaigų tinklą sudarė 46 bendrojo ugdymo mokyklos (iš jų: gimnazijų – 15, vidurinių mokyklų – 11, pagrindinių mokyklų – 10, pagrindinė mokykla - daugiafunkcis centras – 1, pradinių mokyklų – 3, mokyklų - darželių – 6) ir 23 neformaliojo švietimo įstaigos (iš jų: ikimokyklinio ugdymo įstaigų – 19, muzikos mokyklų – 2, meno mokykla – 1, sporto mokykla – 1).

Nuo 2014 m. rugsėjo 1 d. Vilniaus rajono savivaldybės švietimo įstaigų tinklą sudarė 45 bendrojo ugdymo mokyklos (iš jų: gimnazijų – 15, vidurinių mokyklų – 11, pagrindinių mokyklų – 10, pagrindinė mokykla - daugiafunkcis centras – 1, pradinių mokyklų – 2, mokyklų - darželių – 5, mokykla – darželis - daugiafunkcinis centras – 1) ir 22 neformaliojo švietimo įstaigos (iš jų: ikimokyklinio ugdymo įstaigų – 18, muzikos mokyklų – 2, meno mokykla – 1, sporto mokykla – 1).

Nuo 2014 m. rugsėjo 1 d. reorganizuotos kelios ikimokyklinio ugdymo įstaigos: Buivydžių ir Sužionių vaikų darželiai tapo Buivydžių ir Sužionių vidurinių mokyklų ikimokyklinio ugdymo skyriais; Nemenčinės vaikų lopšelis - darželis reorganizuotas padalijimo būdu ir nuo 2014-2015 mokslo metų pradžios Nemenčinėje veikia 2 atskiros ikimokyklinio ugdymo įstaigos: Nemenčinės vaikų darželis ir Nemenčinės lopšelis-darželis; įsteigtas Riešės pagrindinės mokyklos skyrius Karvio mokykla - daugiafunkcis centras, Rudausių mokykla - daugiafunkcis centras, Marijampolio pradinė mokykla tapo Rudaminos Ferdinando Ruščico gimnazijos pradinio ugdymo skyriumi.

**Mokinių/vaikų skaičius**

2014-2015 mokslo metais Vilniaus rajono savivaldybės švietimo įstaigose ugdomų mokinių/vaikų skaičius pagal ugdymo programas:

* vidurinio ugdymo programą – 1 130 mokinių;
* pagrindinio ugdymo programą – 3 918 mokiniai;
* pradinio ugdymo programą – 2 567 mokiniai;
* priešmokyklinio ugdymo programą – 577 vaikai;
* ikimokyklinio ugdymo programą – 2 098 vaikai.

**Iš viso: 10 290.**

**Mokinių pasiskirstymas bendrojo ugdymo mokyklose pagal ugdomąją kalbą ir mokyklų tipus**

|  |  |  |
| --- | --- | --- |
| *Mokomoji kalba* | *2013-2014 m. m.* | *2014-2015 m. m.* |
| *mokyklų skaičius* | *mokinių**skaičius* | *%* | *mokyklų**skaičius* | *mokinių**skaičius* | ***%*** |
| lenkų | 37  | 4 736 | 56,2 | 35  | 4 681 | 55,8 |
| lietuvių | 18  | 3 392 | 40,3 | 17  | 3 406 | 40,6 |
| rusų | 4  | 295 | 3,5 | 4  | 305 | 3,6 |
| **Iš viso:** |  | **8 423** |  |  | **8 392** |  |

|  |  |  |  |  |  |  |
| --- | --- | --- | --- | --- | --- | --- |
| *Mokomoji kalba* | *Gimnazijos* | *Vidurinės mokyklos* | *Pagrindinės mokyklos* | *Pradinės mokyklos* | *Mokyklos-darželiai* | **Iš viso:** |
| I – XII klases | Priešmokyklinis ugdymas | Ikimokyklinis ugdymas | I – XII klases | Priešmokyklinis ugdymas | Ikimokyklinis ugdymas | I – X klases | Priešmokyklinis ugdymas | Ikimokyklinis ugdymas | I – IV klases | Priešmokyklinis ugdymas | Ikimokyklinis ugdymas | I – IV klases | Priešmokyklinis ugdymas | I – XII klases | Priešmokyklinis ugdymas | Ikimokyklinis ugdymas |
| lenkų | 2 057 | 98 | 105 | 1 313 | 42 | 114 | 653 | 65 | 121 | - | - | - | 95 | 18 | 4 118 | 223 | 340 |
| lietuvių | 2 974 | 113 | 23 | 12 | - | - | 75 | - | - | 75 | 13 | 12 | 76 | 33 | 3 212 | 159 | 35 |
| rusų | 160 | - | - | 125 | 6 | 14 | - | - | - | - | - | - | - | - | 285 | 6 | 14 |
| **Iš viso:** | **5 191** | **211** | **128** | **1 450** | **48** | **128** | **728** | **65** | **121** | **75** | **13** | **12** | **171** | **51** | **7 615** | **388** | **389** |

2014 m. įsteigta viena nauja priešmokyklinio ugdymo grupė Riešės pagrindinės mokyklos skyriuje Karvio mokykloje - daugiafunkciame centre. Iš viso 2014–2015 mokslo metais švietimo įstaigose veikia 55 priešmokyklinio ugdymo grupės.

**Vaikų pasiskirstymas ikimokyklinio ugdymo įstaigose pagal ugdomąją kalbą**

**2014 – 2015 m. m.**

|  |  |  |
| --- | --- | --- |
| Ugdomoji kalba | Ikimokyklinio ugdymo įstaigos | Mokyklos - darželiai |
| Ikimokyklinio ugdymo  | Priešmokyklinio ugdymo  | Ikimokyklinio ugdymo  |
| Grupių skaičius | vaikų skaičius | Grupių skaičius | vaikų skaičius | Grupių skaičius | vaikų skaičius |
| lenkų | 34 | 622 | 5 | 75 | 11 | 195 |
| lietuvių | 35 | 701 | 6 | 100 | 9 | 168 |
| rusų | 1 | 23 | 1 | 14 | 0 | 0 |
| **Iš viso:** | **70** | **1 346** | **12** | **189** | **20** | **363** |

2014 m. įsteigtos 5 naujos ikimokyklinio ugdymo grupės bendrojo ugdymo mokyklose: Juodšilių šv. Uršulės Leduchovskos, Rudaminos Ferdinando Ruščico gimnazijose, Egliškių šv. Jono Bosko vidurinėje mokykloje ir Riešės pagrindinėje mokykloje ir 2 naujos ikimokyklinės grupės Pagirių ,,Pelėdžiuko“ vaikų darželyje. Iš viso savivaldybės švietimo įstaigose nuo 2014-09-01 pagal ikimokyklinio ugdymo programą ugdomi 2 098 vaikai.

Verta paminėti, kad savivaldybė deda visas pastangas, kad pagerintų ugdymo prieinamumą. Kiekvienais metais steigiamos naujos ikimokyklinės, priešmokyklinės grupės, statomos ikimokyklinės įstaigos. Kiekvienoje įstaigoje, jei yra poreikis, sudaromos sąlygos privalomo priešmokyklinio ugdymo įvedimui.

**Vadovų atestacija**

Vilniaus rajono mokyklose 2014 m. dirbo 142 vadovai (+2 m. a.) (2013 m. - 147). Iš jų 65 atestuoti, t.y. 46 proc.: 24 atestuoti antrajai vadybos kategorijai, t.y. 17 proc.; 41 atestuotas trečiajai vadybos kategorijai, t.y. 29 proc.; 77 vadovai neatestuoti, t.y. 54 proc. Lyginant su 2013 m. duomenimis, vadovų, atestuotų antrajai vadybos kategorijai sumažėjo dėl vadovų kaitos 1,4 proc. (buvo 27 vadovai, t.y. 18,4 proc.), o atestuotų trečiajai vadybos kategorijai nežymiai, t.y. 1,1 proc., padaugėjo (buvo 41, t.y. 27,9 proc.). Rajono ugdymo įstaigose daugėja jaunų vadovų, todėl neatestuotų vadovų procentas išlieka gana didelis.

**Mokytojų ir pagalbos mokiniui specialistų atestacija**

2014 m. spalio 1 d. Pedagogų registro duomenimis Vilniaus rajono savivaldybės švietimo įstaigose dirbo 1102 mokytojai. Bendras mokytojų skaičius nuo 2012 m. spalio 1 d. sumažėjo 8 %, išaugo mokytojų metodininkų, ekspertų bei mokytojų ir pagalbos mokiniui specialistų skaičius.

|  |  |  |
| --- | --- | --- |
| Dirbančių pagrindinėse pareigose mokytojų ir pagalbos mokiniui specialistų skaičius | Neatestuotųmokytojų irpagalbosmokiniuispecialistųskaičius | Suteiktos kvalifikacinės kategorijos |
| Mokytojams | Pagalbos mokiniui specialistams |
| 1196(2012 m. spalio 1 d.) | 83(7,0 %) | Mokytojo | Vyresn.mokytojo | Mokyt.metod. | Eks-perto | Specia-listo | Vyresn.spec. | Metodi-ninko |
| 232(19,4 %) | 627(52,4 %) | 211(17,6 %) | 13(1,1 %) | 14(1,2 %) | 12(1,0 %) | 4(0,3 %) |
| 1155(2013 m. spalio 1 d.) | 68(5,9 %) | 218(18,9 %) | 590(51,1 %) | 222(19,2 %) | 15(1,3 %) | 23(2 %) | 15(1,3 %) | 4(0,3 %) |
| 1102(2014 m. spalio 1 d.) | 75(6,8 %) | 185(16,8 %) | 554(50,3 %) | 221(20,0 %) | 16(1,5 %) | 32(2,9 %) | 13(1,2 %) | 6(0,5 %) |

**Išorės vertinimas**

2013 – 2014 m. m. atliktas išorės vertinimas Maišiagalos Lietuvos didžiojo kunigaikščio Algirdo ir Maišiagalos kun. Juzefo Obrembskio vidurinėse mokyklose. Iki šiol išorės vertinimas atliktas 7 gimnazijose, 4 vidurinėse mokyklose ir 1 pagrindinėje mokykloje. Vertintų mokyklų didžiausi privalumai įvardinti iš Etoso temos: Bendruomenės santykiai, Klasių mikroklimatas; bei kitų temų rodikliai: Aplinkos jaukumas, Partnerystė su kitomis institucijomis; Kiti pasiekimai (dalyvavimas ir laimėjimai olimpiadose, konkursuose, varžybose, projektuose). Labiausiai tobulintina sritis yra Ugdymas ir mokymas; ypač rodikliai: Mokytojo veiklos planavimas, Mokymo nuostatos ir būdai, Mokymosi veiklos diferencijavimas, Vertinimas kaip pažinimas, Vertinimas kaip ugdymas bei tema Specialiųjų mokymosi poreikių tenkinimas. Žemiausiai įvertinti rodikliai: Planų kokybė ir dermė, Plano įgyvendinimas ir jo poveikis, Įsivertinimo rezultatų naudojimas.

**Projektas Lyderių laikas 2**

Nuo 2012 m. balandžio mėn. rajone vykdant projektą Lyderių laikas 2 (LL2) Vilniaus rajono savivaldybės kūrybinė komanda sukūrė unikalų savivaldybės lyderystės modelį „Efektyvus mokyklos valdymas dėl geresnės ugdymo kokybės“. Pradėta įgyvendinti konsultacinės vadybinės ir pedagoginės tarpusavio pagalbos sistema – vidinių ir išorinių konsultacijų modelis projekte dalyvaujančiose mokyklose pasitelkus į pagalbą reikalingus specialistus - konsultantus. Pagal LL2 projektą 2 iš 4 formaliųjų studijų ir 14 iš 15 neformaliųjų studijų dalyvių sėkmingai baigė lyderystės dvejų metų studijas. Buivydiškių vaikų darželio direktorė G. Baliul ir Nemenčinės Gedimino gimnazijos lietuvių kalbos mokytoja J. Stankevičienė baigė vadybos krypties Švietimo lyderystės programą, joms suteikta vadybos magistro kvalifikacija; neformaliųjų studijų dalyviai gavo pažymėjimus, kurie prilyginti formaliųjų Švietimo lyderystės studijų programos 40-45 proc.

**Vaiko gerovės komisija**

Pagrindinis Vilniaus rajono savivaldybės administracijos Vaiko gerovės komisijos uždavinys – pritaikius vieną ar kelias tarpusavyje suderintas vaiko minimalios priežiūros priemones padėti vaikui pasiekti teigiamų elgesio pokyčių, ugdyti gyvenimo įgūdžius, atsakomybės už savo poelgius supratimą, pagarbą žmogaus teisėms ir laisvėms. Vaikui, kuriam pritaikius minimalias priežiūros priemones nebuvo pasiekta teigiamų jo elgesio pokyčių, gali būti skiriama vaiko vidutinės priežiūros priemonė – apgyvendinimas vaikų socializacijos centre. Vidutinės priežiūros priemonės skyrimas - paskutinis žingsnis, išsekus visoms kitoms galimybėms pakeisti vaiko elgesį, kuomet vaiko elgesys kelia realų pavojų jo ar kitų žmonių gyvybei bei sveikatai.

Per 2014 metų I pusmetį minimalios priežiūros priemonės buvo skirtos 15 rajono vaikų, 5 vaikams skirta vidutinės priežiūros priemonė.

Per 2014 metų II pusmetį minimalių priežiūros priemonių buvo skirta dvylikai Vilniaus rajono vaikų (iš jų 5 vaikams pratęstos), 4 vaikams skirta vidutinės priežiūros priemonė, 1 vaikui vidutinės priežiūros priemonės vykdymo terminas pratęstas. Vaikų skaičius, kuriems skirta minimali ir vidutinė priežiūros priemonė, palyginus su šių metų I pusmečiu, išlieka panašus, tačiau savivaldybės administracijos Vaiko gerovės komisija nagrinėja vis sudėtingesnius atvejus, susijusius ne tik su problemomis dėl mokymosi ir mokyklos lankymo, tačiau ir su nepilnamečių nusikalstamumu: vagystėmis, turto gadinimu, alkoholio ir narkotinių medžiagų vartojimu, bėgimu iš namų, smurtu ir prievarta prieš kitus asmenis.

Bendradarbiaujant su socialiniais partneriais, vaikams skiriama visapusiška, tikslinga pagalba, kuri padeda formuoti tinkamą vaikų elgesį, gerina jų santykius su aplinkiniais.

Vaiko minimalios ir vidutinės priežiūros priemonių skyrimas 2014 m.:

|  |  |  |
| --- | --- | --- |
| *Eil. Nr.* | *Priemonės* | *Vaikų skaičius* |
| *I pusmetis* | *II pusmetis* |
| 1. | Įpareigojimas lankytis pas specialistą | 13 | 11 |
| 2. | Įpareigojimas mokytis pagal pradinio, pagrindinio, vidurinio ar profesinio mokymo programas | 12 | 12 |
| 3. | Įpareigojimas tęsti mokymąsi kitoje mokykloje | 1 | - |
| 4. | Įpareigojimas dalyvauti socialinio ugdymo, reabilitacijos, integracijos, prevencijos, edukacinėse ir kitose programose | 2 | - |
| 5. | Vidutinės priežiūros priemonė | 5 | 5 |

**Patyčių prevencija**

Siekiant mažinti patyčių problemą, 2014 m. kovo 26 dieną buvo organizuota Vilniaus r. mokinių konferencija „Patyčios mokykloje: priežastys, pasekmės, prevencija“.Konferencijoje dalyvavo Vilniaus r. sav. bendrojo lavinimo mokyklų 9–12 klasių bei gimnazijų I–IV klasių mokiniai. Konferenciją organizavo Vilniaus r. Rudaminos „Ryto“ gimnazijos ir Rudaminos F. Ruščico gimnazijos psichologės, bendradarbiaujant su Vilniaus r. savivaldybės Švietimo skyriumi ir Vilniaus r. Pedagogine psichologine tarnyba. Buvo atlikta ugdymo įstaigų apklausa apie patyčių paplitimą, prevencinių programų vykdymą Vilniaus rajono mokyklose, darželiuose, konferencijoje pristatytas pranešimas „Prevencinės programos Vilniaus r. ugdymo įstaigose“. Konferencijos tikslas buvo aptarti patyčių problemą, paskatinti mokinius pagalvoti, kaip jie gali prisidėti prie patyčių mažinimo, pasidalinti gerąja patirtimi, kaip mažinti patyčias bei siekti kurti draugišką atmosferą mokyklose. Konferencijoje mokiniai pristatė darbus, susijusius su patyčiomis, jų įveikimu (pranešimai, projekto, filmo, plakato pristatymai).

**Vaikų vasaros poilsio organizavimas**

Vilniaus rajono savivaldybės administracija kasmet finansuoja vaikų ir jaunimo socializacijos programas per viešai skelbiamą Vaikų ir jaunimo socializacijos programų konkursą. 2014 metais buvo gautos 42 programos, iš jų: 38 iš bendrojo ugdymo įstaigų ir 4 iš visuomeninių organizacijų. Programų finansavimui buvo skirta 47 204 Lt.

Vilniaus rajono savivaldybės administracija iš dalies finansavo ir rajono mokyklų keliones į tarptautines varžybas bei stovyklas.

**Socialinė parama mokiniams**

2014 m. rugpjūčio 29 d. Vilniaus rajono savivaldybės taryba patvirtino naują Socialinės paramos mokiniams organizavimo ir teikimo tvarkos aprašą, kuris reglamentuoja mokinių teisę į socialinę paramą. Švietimo skyrius nustatyta tvarka rūpinasi, kad visi socialiai remtini mokiniai gautų nemokamus pietus mokykloje. 2013 m. I-ąjį pusmetį nemokamus pietus gavo 3 680 mokinių, metų pabaigoje – 2 960 mokiniai. 2014 m. I-ąjį pusmetį nemokamus pietus gavo 3 030 mokinių, o 2014 m. II-ąjį pusmetį – 2 555.

**Jaunimo reikalų koordinavimas**

 Vilniaus r. savivaldybėje formuoti ir įgyvendinti jaunimo politiką padeda jaunimo reikalų koordinatorius. Siekiant atskleisti, kuo gyvena rajono jaunimas, kokie jo pomėgiai bei poreikiai jaunimo koordinatorius skatina dalyvauti įvairiose akcijose bei projektuose. Rugpjūčio - spalio mėn. prisidėjo prie Jaunimo reikalų departamento prie SADM organizuojamos akcijos „Rezervuota jaunimui“, kurios metu visi galėjo reikšti nuomonę ir rinktis savo mėgstamiausias lankytinas vietas. Tokiu būdu Vilniaus rajono Karvio kaime atsirado pirmoji atvira jaunimo erdvė, pasivadinusi „kitOks kaimas“.

 Lapkričio 5 d. Vilniaus r. savivaldybėje įvyko rinkimai į Lietuvos mokinių parlamentą. Antrajame rinkimų etape dalyvavo 27 mokiniai. Į Lietuvos mokinių parlamentą išrinkti trys rajono mokiniai, kurie atstovaus ne tik Vilniaus rajono, bet ir visos Lietuvos mokinių interesus. Tai Nemėžio šv. R. Kalinausko gimnazijos mokinė Aušrinė Napeklytė, Rudaminos „Ryto“ gimnazijos mokinys Deimantas Tumas ir Pakenės Č. Milošo pagrindinės mokyklos mokinys Daniel Poplavski.

 Vilniaus rajono švietimo ir viešosios įstaigos bei nevyriausybinės organizacijos paragintos teikti paraiškas Lietuvos ir Lenkijos jaunimo mainų fondo projektų finansavimo 2015 metais konkursui, kurį paskelbė Jaunimo reikalų departamentas prie SADM.

**Ugdymo aplinka**

Rajono savivaldybės mokyklose veikia 49 mokyklų bei jų skyrių bibliotekos, kurių bendras fondas sudaro 299,6 tūkst. vnt. dokumentų, iš jų 4 300 vnt. skaitmeninių bei 2 725 garsinių regimųjų, ir apie 220 tūkst. vnt. vadovėlių. Be to, mokyklų bibliotekose įrengta 215 kompiuterizuotų skaitytojų darbo vietų su interneto prieiga.

2014 m. savivaldybės švietimo įstaigoms iš mokinio krepšelio lėšų vadovėliams ir ugdymo procesui reikalingai literatūrai įsigyti skirta 515,8 tūkst. Lt, ugdymo priemonėms bei kompiuterinei ir kitai mokymo įrangai - 3 031,7 tūkst. Lt suma, nemokamai iš Švietimo ir mokslo ministerijos bei kitų organizacijų gauta metodinės literatūros už 45,5 tūkst. Lt.

Savivaldybės bendrojo ugdymo mokyklose yra 74 interaktyvios lentos, 350 daugialypės terpės projektorių, 1890 kompiuterių, iš kurių 1733 prijungti prie interneto. 33 mokyklose veikia belaidžio interneto tinklas. Elektroninį dienyną naudoja 25 savivaldybės mokyklos su skyriais.

2014 metų pabaigoje trys švietimo įstaigos: Kalvelių „Aušros”, Paberžės „Verdenės” gimnazijos ir Egliškių šv. Jono Bosko vidurinė mokykla iš ES struktūrinio projekto MTP+ ,,Technologijų, menų ir gamtos mokslų mokymo infrastruktūra“ lėšų gavo kompiuterinės įrangos už 84 125, 25 Lt.

**Pasiekimai**

Vilniaus rajono mokiniai sėkmingai dalyvavo visų mokomųjų dalykų rajoninėse, regioninėse, respublikinėse ir tarptautinėse olimpiadose bei konkursuose.

 **2014 m. respublikinių bei tarptautinių olimpiadų rezultatai**

|  |  |  |
| --- | --- | --- |
| *Dalykas* | *Vieta* | *Švietimo įstaigos pavadinimas* |
| *Rusų kalba (užsienio)* | **I vieta** | Nemėžio šv. Rapolo Kalinausko gimnazija |
| *Lenkų kalba* | **III vieta** | Nemenčinės Konstanto Parčevskio gimnazija |
| LR Švietimo ir mokslo ministro padėkos raštas | Paberžės šv. S. Kostkos vidurinė mokykla |
| *Lietuvių kalbos (tautinių mažumų mokyklų) olimpiada* | LR Švietimo ir mokslo ministro padėkos raštas | Nemėžio šv. Rapolo Kalinausko gimnazija - už kultūrinį išprusimą  |
| *Rusų kalba (užsienio)* | LR švietimo ir mokslo ministro pagyrimo raštas | Rudaminos Ferdinando Ruščico gimnazija - už puikų kalbėjimo užduočių atlikimą |
| *Anglų kalba* | LR švietimo ir mokslo ministro pagyrimo raštas | Pagirių gimnazija - specialiojo prizo laimėtoja (už įdomiausią filmo apžvalgos pavadinimą) |
| IX vieta | Pagirių gimnazija |
|

|  |
| --- |
| **Tarptautinis konkursas „Kengūra‘2014“** |
| Konkursas | Rezultatas | Kategorija | Mokykla |
| Tarptautinis konkursas „Kengūra‘2014“ | Geriausiųjų Lietuvoje 50 – tuke | Nykštukas(1-2 klasės) | Buivydžių vidurinė mokykla |
| Maišiagalos kun. Juzefo Obrembskio vidurinė mokykla |
| Nemėžio šv. R. Kalinausko gimnazijos Grigaičių pradinio ugdymo skyrius |
| Pakenės Česlovo Milošo pagrindinė mokykla |
| Šumsko pagrindinė mokykla |
| Mažylis(3-4 klasės) | - |
| Bičiulis(5-6 klasės) | - |
| Kadetas(7-8 klasės) | Bezdonių Julijaus Slovackio vidurinė mokykla |
| Egliškių šv. Jono Bosko vidurinė mokykla |
| Junioras(9-10 klasės) | - |
| Senioras(11-12 klasės) | Bezdonių Julijaus Slovackio vidurinė mokykla |
| Maišiagalos kun. Juzefo Obrembskio vidurinė mokykla |

 |
| **Respublikinis skaitovų konkursas „KRESY‘2014“**

|  |  |  |  |
| --- | --- | --- | --- |
| *Konkurso pavadinimas* | *Amžius, kategorija* | *Rezultatas* | *Švietimo įstaigos pavadinimas* |
| Respublikinis skaitovų konkursas „KRESY‘2014“ | Iki 12 m. | II  |  Mostiškių pagrindinė mokykla  |
| III  | Egliškių šv. Jono Bosko vidurinė mokykla |
| Padėkos raštas | Rakonių pagrindinė mokykla |
| Padėkos raštas | Nemėžio šv. R. Kalinausko gimnazija |
| 12-16 m. | II | Nemenčinės Konstanto Parčevskio gimnazija |
| III | Avižienių gimnazija |
| Padėkos raštas | Nemenčinės Konstanto Parčevskio gimnazija |
| virš 16 m. | Padėkos raštas  | Nemenčinės Konstanto Parčevskio gimnazija |
| Padėkos raštas | Mickūnų vidurinė mokykla |

 |

Visi rajoninių olimpiadų bei konkursų laimėtojai apdovanoti atminimo dovanėlėmis bei padėkos raštais, o respublikinio etapo I-III vietų bei rajoninio etapo pirmųjų vietų laimėtojai – vyresniųjų klasių mokiniai buvo apdovanoti kelione į Romą, skirta Jono Pauliaus II kanonizacijai. Dauguma renginių dalyvių buvo apdovanoti padėkos raštais už labai gerą pasirengimą, dalis atostogavo stovyklose Vakarinės Varšuvos apskrityje ir Leboje.

**Egzaminai**

 2014 metais brandos egzaminus laikė 744 (2013 m. – 777, 2012 m. - 838) mokiniai iš visų Vilniaus rajono savivaldybės teritorijoje esančių švietimo įstaigų. Iš jų – 581 (2013 m. – 590, 2012 metais – 624) Vilniaus rajono savivaldybės mokyklų dvyliktokai.

Iš 744 abiturientų valstybinius brandos egzaminus pasirinko laikyti 399 kandidatai (51 proc.), iš jų – 349 abiturientai iš Vilniaus rajono savivaldybės mokyklų (59 proc.).

Daugiausiai abiturientų laikė šiuos valstybinius brandos egzaminus:

užsienio kalbos (rusų) – 394 (52,9 %) mokiniai;

lietuvių kalbos ir literatūros – 380 (51 %) savivaldybės mokyklų mokinių.

Palyginus su praėjusiais metais daugiau abiturientų pasirinko laikyti matematiką – 262 mokiniai (t.y. 35,2 %, 2013 m. – 30,5 %), užsienio (anglų) kalbą – 188 mokiniai (t.y. 25,3 %, 2013 m. – 20,3%); biologiją – 88 mokiniai (t.y. 11,2 %, 2013 m. – 8,8 %). Sumažėjo laikiusiųjų istorijos VBE - 259 mokiniai (t.y. 34,8 %, 2013 m. – 43,7 %).

100 proc. mokinių laikė gimtosios lenkų kalbos (361) ir gimtosios rusų kalbos (11) mokyklinį brandos egzaminą.

100 balų įvertinimus gavo 12 Vilniaus rajono savivaldybės mokyklų abiturientų: Rudaminos „Ryto“ gimnazijos (3), Pagirių gimnazijos (2), Avižienių gimnazijos (1), Nemenčinės K. Parčevskio gimnazijos (1), Nemenčinės Gedimino gimnazijos (1), Kalvelių „Aušros“ gimnazijos (1), Kalvelių S. Moniuškos gimnazijos (1), Maišiagalos kun. J. Obrembskio gimnazijos (1), Rukainių vidurinės mokyklos (1). Šimtukus abiturientai gavo už užsienio kalbos (anglų, rusų) bei matematikos valstybinius brandos egzaminus.

**Abiturientų įstojimas**

2014 metais 61 % Vilniaus rajono savivaldybės švietimo įstaigų abiturientų (352 mokinių) įstojo į universitetus ir kolegijas, tai yra 3 % daugiau negu 2013 metais (buvo 58 %).

Į universitetus įstojo 33 % abiturientų (2013 m. - 31 %, 2012 m. - 36%, 2011 m. - 37%). Į kolegijas įstojo 28 % abiturientų (2013 m. - 27 %, 2012 m. - 27 %, 2011 m. - 23 %).

Dažniausiai Vilniaus rajono abiturientai rinkosi studijas šiose aukštosiose mokyklose: Vilniaus Gedimino technikos universitete, Vilniaus universitete, Lietuvos edukologijos universitete, Mykolo Romerio universitete, Balstogės universiteto Vilniaus filiale, Vilniaus kolegijoje, Vilniaus technologijų ir dizaino kolegijoje, Vilniaus verslo kolegijoje.

Šiemet populiariausios buvo inžinerinės ir logistikos studijos, abiturientai pasirinko studijuoti šias specialybes: transporto inžinerija, finansų inžinerija; elektronikos inžinerija, mechanikos inžinerija, kelių ir geležinkelių inžinerija, aplinkos apsaugos inžinerija, fundamentinių mokslų inžinerija, aviacijos mechanikos inžinerija, transporto logistika, verslo logistika, logistika ir ekspedijavimas, transporto verslo vadyba.

Taip pat paklausiomis specialybėmis išlieka informatika arba informacinės technologijos, verslo informacinės sistemos, finansai, ekonomika, anglų/lietuvių (ir kitų kalbų) filologija, vadyba ir verslo administravimas, bankininkystė, buhalterinė apskaita, slauga, viešieji ryšiai, teisė, tarptautiniai santykiai, psichologija, reklamos kūryba.

Rečiau pasirenkamos tokios specialybės kaip dietetika, kūrybos komunikacija, cheminė analizė, nanomedžiagų chemija, mikrobiologija ir biotechnologijos, maisto mokslas, veterinarija, išmaniųjų įrenginių technologijos.

 2014 m. geriausiai į **aukštąsias mokyklas** įstojo šių savivaldybės švietimo įstaigų abiturientai:

Mickūnų vidurinės mokyklos (93 %),

Pagirių gimnazijos (86 %),

Avižienių gimnazijos (79 %),

Kalvelių ,,Aušros“ gimnazijos (75 %),

Nemenčinės Konstanto Parčevskio gimnazijos (73 %),

Rudaminos Ferdinando Ruščico gimnazijos (73 %),

Nemenčinės Gedimino gimnazijos (69 %),

Maišiagalos kun. Juzefo Obrembskio gimnazijos (67 %),

Medininkų šv. Kazimiero vidurinės mokyklos (67 %),

Rudaminos ,,Ryto“ gimnazijos (66 %),

 Maišiagalos Lietuvos didžiojo kunigaikščio Algirdo gimnazijos (64,5%),

Nemėžio šv. Rapolo Kalinausko gimnazijos (61 %),

Bezdonių Julijaus Slovackio vidurinės mokyklos (55 %),

Juodšilių šv. Uršulės Leduchovskos gimnazijos (53 %).

Geriausiai į **universitetus** įstojo šių gimnazijų abiturientai:

Maišiagalos kun. Juzefo Obrembskio gimnazijos (63 %),

Kalvelių ,,Aušros“ gimnazijos (50 %),

Rudaminos Ferdinando Ruščico gimnazijos (46 %),

Pagirių gimnazijos (44 %),

Nemenčinės Gedimino gimnazijos (42 %),

Avižienių gimnazijos (41 %),

Juodšilių šv. Uršulės Leduchovskos gimnazijos (41 %).

 Į **kolegijas** daugiausiaiįstojo šių švietimo įstaigų abiturientų:

Mickūnų vidurinės mokyklos (64 %),

Nemenčinės Konstanto Parčevskio gimnazijos (44 %),

Pagirių gimnazijos (42 %),

Avižienių gimnazijos (38 %),

Sužionių vidurinės mokyklos (38 %),

Medininkų šv. Kazimiero vidurinės mokyklos (33,5 %),

Bezdonių Julijaus Slovackio vidurinės mokyklos (33 %).

 Į universitetus ir kolegijas 2014 m. įstojo **65 %** rajono gimnazijose besimokusių abiturientų ir **49 %** vidurinių mokyklų abiturientų. Praėjusiais metais (2013 m.) į universitetus ir aukštąsias mokyklas įstojo **68 %** rajono gimnazijose ir **47 %** vidurinėse mokyklose besimokusių abiturientų.

2014 m. **11** Vilniaus rajono abiturientų įstojo į aukštąsias mokyklas užsienyje, kas sudaro **2 %** (1 – Didžiojoje Britanijoje, 1- Olandijoje, 9 - Lenkijoje).

2014 metais 2 % mažėjo abiturientų skaičius, stojusių į profesines mokyklas ir profesinio mokymo bei rengimo centrus, ir sudarė **19** **%**  (2013 m. į profesines mokyklas įstojo **21 %,** 2012 m. - **16 %**, 2011 m. - **19 %** abiturientų ).

Merginos dažniausiai rinkosi apskaitininkės - kasininkės, konditerės, floristės, kulinarės, kirpėjos, virėjos, auklės, padavėjos - barmenės, socialinės darbuotojos profesijas.

 Vaikinai rinkosi lokomotyvo mašinisto, santechniko, suvirintojo, logistikos ekspeditoriaus, policininko, automobilių arba elektros mechaniko, statybininko, vidaus apdailininko, virėjo profesijas.

Abiturientų skaičius, kurie po mokyklos baigimo niekur neįstoja, nes pasirenka darbinę veiklą arba išvažiuoja į užsienį, išlieka panašus. 2014 m. metais tokių abiturientų Vilniaus rajone buvo **100**, kas sudarė **20 %** **(2013 m. -21 %, 2012 m. – 21 %, 2011 m. – 21 %)**.





**Pilietinis ir etninis ugdymas**

Siekiant stiprinti mokinių pilietinį ugdymą rajono švietimo įstaigose vyko Lietuvos valstybinių švenčių minėjimo mokykliniai bei rajoniniai renginiai, buvo organizuojamos parodos, viktorinos bei pilietinės akcijos.

Prie pilietinio ugdymo stiprinimo prisidėjo ir 2014 m. rugsėjo mėn. Vilniaus rajono savivaldybėje įvykęs Konstitucijos egzamino 1-asis etapas, kuriame savo konstitucines žinias atvyko patikrinti 29 rajono švietimo įstaigų dalyviai.

 2014 metai buvo skirti lietuvių grožinės literatūros pradininko Kristijono Donelaičio 300-osioms gimimo metinėms pažymėti. Šia proga visose rajono švietimo įstaigose vyko renginiai, parodos bibliotekose, skaitymo konkursai, skirti K. Donelaičiui. Be to, metai buvo paskelbti Šeimos, Teatrų, Vaikų sveikatos, Oršos mūšio 500-ųjų metinių ir Lietuvos dainų šventės metais, kuriems mokyklose taip buvo organizuojami įvairūs renginiai bei parodos bibliotekose.

Patriotiniam katalikiškam ugdymui stiprinti Vilniaus rajono savivaldybėje nuo 2013 m. lapkričio 4 d. iki 2014 m. balandžio 21 d. organizuotas renginių ciklas, skirtas popiežiui Jonui Pauliui II atminti: katachezės, integruotos pamokos, viktorinos, rajoninis poezijos ir dailės konkursas, sporto šventė, konferencija, paroda, skirta Jono Pauliaus II apsilankymui Lietuvoje atminti, ir kiti renginiai. Renginių ciklą vainikavo kelionė, skirta Jono Pauliaus II kanonizacijai į Romą (į kurią vyko 25 mokiniai: respublikinių, rajoninių olimpiadų bei kitų konkursų laureatai), ir II-oji Vilniaus rajono savivaldybės organizuota piligriminė kelionė kun. Juzefo Obrembskio pėdsakais, kurioje dalyvavo apie 300 mokinių iš 27 Vilniaus rajono savivaldybės švietimo įstaigų. Be to, šiam tikslui birželio mėn. organizuota VI-oji Lenkų kalbos mokytojų konferencija.

**Neformalusis švietimas**

Kasmet daugėja neformaliojo švietimo paslaugų teikėjų skaičius. Mokiniai lanko ne tik savo mokyklose veikiančius būrelius, bet ir muzikos, meno, sporto mokyklas, lavina savo gebėjimus rajono daugiafunkciuose centruose ir jų skyriuose, įvairiuose sporto klubuose bei privačių asmenų organizuojamoje veikloje, aktyviai dalyvauja nevyriausybinių organizacijų, kaimo bendruomenių centrų, bibliotekų, policijos, Visuomenės sveikatos biuro organizuojamuose renginiuose.

2014 metais rajono bendrojo ugdymo mokyklos panaudojo visas neformaliajam švietimui skirtas valandas. Išskirtiniais atvejais liko nepanaudotos valandos dėl lėšų trūkumo ar neformaliojo švietimo vadovo nebuvimo.

Svarbiausias 2014 metų muzikinis renginys - Respublikinė dainų šventė „Čia – mano namai“. Džiugu, kad šioje dainų pynėje skambėjo ir Vilniaus rajono savivaldybės Pagirių muzikos, Rudaminos meno mokyklų, Rudaminos „Ryto“ ir Nemenčinės Gedimino gimnazijų choristų balsai.

Švietimo skyrius 2014 m. gegužės mėnesį organizavo rajoninį Šokių festivalį, kuriame jauniausiųjų grupėje I-ąją vietą užėmė Nemenčinės K. Parčevskio gimnazijos kolektyvas „Jutrzenka“, II-ąją vietą užėmė Nemenčinės Gedimino gimnazijos šokio kolektyvas „Dalina“, III-ioji vieta atiteko Rudaminos F. Ruščico gimnazijos šokių kolektyvui „Relax kids“. B (paauglių) grupėje pasirodė 8 šokio kolektyvai. Šioje amžiaus grupėje I-ąją vietą iškovojo Rudaminos „Ryto“ gimnazijos šokio kolektyvas „Come on“, II-osios vietos prizą laimėjo Pagirių gimnazijos šokio kolektyvas „Džiangas“, III-iąją vietą užėmė šiuolaikinio šokio kolektyvas „Šokas“ iš Marijampolio M. Lukšienės gimnazijos. C (jaunimo) grupėje dalyvavo 8 kolektyvai. I-ąją vietą laimėjo Nemenčinės Gedimino gimnazijos kolektyvas „Dalina“, II-ąją vietą - Nemenčinės K. Parčevskio gimnazijos šokio kolektyvo šokėjai, III-iąją vietą - Rudaminos F. Ruščico gimnazijos šokio kolektyvas „Relax“.

Keturiose formalųjį švietimą papildančiose mokyklose 2013-2014 m. m. buvo ugdomi 863 mokiniai: Nemenčinės muzikos mokykloje -160, Pagirių muzikos mokykloje -129, Rudaminos meno mokykloje - 212, Sporto mokykloje - 362 mokiniai. Nors mokinių skaičius bendrojo ugdymo įstaigose mažėja, tačiau neformaliojo vaikų švietimo mokyklos išlieka populiarios. Galime pasidžiaugti šių mokyklų ugdytinių laimėjimais.

**Vilniaus rajono savivaldybės sporto mokyklos** auklėtiniai 2014 metais Tarptautinėse varžybose iškovojo 21 aukso medalį, 10 sidabro medalių, 8 bronzos medalius; Lietuvos Respublikos čempionatuose, pirmenybėse ir respublikinėse varžybose: 14 aukso medalių, 10 sidabro, 14 bronzos medalių. Keturiolika sporto mokyklos auklėtinių yra pakviesti į Lietuvos suaugusiųjų, jaunimo ar jaunių biatlono, lengvosios atletikos, slidinėjimo, tinklinio, imtynių ir žolės riedulio rinktines. Vilniaus rajono savivaldybės sporto mokyklos auklėtinis Š. Jukna ir jo treneris M. Kačanovski dalyvavo Pasaulio jaunimo biatlono čempionate Amerikoje. Vasario – kovo mėn. sporto mokyklos auklėtiniai dalyvavo Pasaulio lenkų žiemos žaidynėse Lenkijoje, kur tapo nugalėtojais komandinėje įskaitoje. 2014 metais Sporto mokykla organizavo Tarptautinį bėgimą Nemenčinės miesto gatvėmis, kroso, duatlono varžybas Nemenčinėje, Vilniaus rajono kroso varžybas Mostiškėse, bėgimo varžybas, skirtas „Dienai be automobilio“.

**Rudaminos meno mokyklos** auklėtiniai 2014 metais dalyvavo Europos šalių Jaunųjų Muzikų Forume, organizavo Vilniaus apskrities jaunųjų akordeonistų konkursą – festivalį ,,Rudens kaskados“, „Orkestrų paradas“. Šios mokyklos Tarptautinės chorinės muzikos festivalyje „Auksinė Šalčios juosta“ Vaikų chorų kategorijoje užimta III vieta, o vokalinis ansamblis „Geniukai“ tapo Lietuvos vaikų ir moksleivių televizijos konkurso „Dainų dainelė” III-ojo etapo prizininkais ir 2014 metų kovo 8 – ą dieną jų pasirodymą transliavo Lietuvos televizija.

 **Nemenčinės muzikos mokykla** surengė III-ąjį Respublikinį akordeono muzikos festivalį „Pavasario spalvos – 2014“, Smuiko muzikos festivalį „Jaunujų smuikininkų valanda - 2014”. JAV ambasada ir Nemenčinės muzikos mokykla paruošė ir įgyvendino bendrą projektą „Afroamerikiečių kovos už savo teises atminties mėnuo“, kuris įvyko Šiauliuose NATO aviacijos bazėje, Šiaulių apskrities P. Višinskio centrinėje bibliotekoje ir JAV ambasadoje. Nemenčinės muzikos mokyklos solistai, instrumentiniai, vokaliniai ansambliai, duetai, tercetai, akordeonų orkestras, pučiamųjų, styginių instrumentų įvairios sudėties ansambliai 2013 - 2014 m. dalyvavo daugiau nei dvidešimtyje tarptautinių, respublikinių, regioninių konkursų, festivalių, kuriuose laimėti laureatų ir diplomantų vardai. Štai keletas iš jų: Tarptautiniame akordeonistų konkurse „Naujiene 2014“ Daugpilio aukštojoje muzikos mokykloje, Latvijoje - III vieta; respublikiniame muzikos ir meno mokyklų ansamblių festivalyje - konkurse ,,Klasika ir džiazas“ I. Gulbicka tapo geriausia pianiste savo kategorijoje. III-ajame Lietuvos jaunųjų pianistų festivalyje - konkurse ,,Judančio pasaulio ritmais“, Vilniaus Karoliniškių muzikos mokykloje, L. Cicėnas, L. Sagadinaitė ir I. Vrublevska tapo laureatais. Respublikiniame kamerinių ansamblių festivalyje „Muzikuokime drauge“ I. Gulbicka ir G. Bujenauskaitė tapo laureatėmis. Respublikiniame vaikų bei jaunimo sakralinės muzikos konkurse ,,Giesmių Giesmelė 2014“ Viktorija Šareiko ir Julijan Germanovič tapo laureatais. VII respublikiniame Džiazo – lengvosios muzikos konkurse „Elektrėnų žiburiukai“ džiazo dainininkė M. Škensbergaitė tapo konkurso laureate; respublikiniame instrumentinės muzikos konkurse - festivalyje ,,Žiemos pasaka“ J. Sadovska tapo laureate. Mokyklos choras sėkmingai dalyvavo „Kwiaty Polskie“ Lenkų kultūros ir muzikos festivalyje.

 Gražias chorinio ir muzikinio ugdymo tradicijas turi Pagirių muzikos mokyklų auklėtiniai. Apie jų laimėjimus dažnai tenka skaityti Vilniaus r. sav. interneto svetainėje.

**Švietimo finansavimas**

 Vilniaus rajono savivaldybės administracijos švietimo įstaigos buvo finansuojamos iš tikslinės valstybės dotacijos (mokinio krepšelio), savivaldybės biudžeto, Europos Sąjungos lėšų ir kitų šaltinių.

2014 metų švietimui skirtos biudžeto lėšos, tūkst. Lt:

|  |  |
| --- | --- |
| *Lėšų šaltinis* | *Lt* |
|
|
| Mokinio krepšelio lėšos |  55 026 000 |
| Savivaldybės lėšos, skirtos savarankiškoms funkcijoms finansuoti |  41 201 7000 |
| Savivaldybės lėšos, skirtos investiciniams projektams |  3 552 000 |
| Valstybinėms (perduotoms savivaldybėms) funkcijoms finansuoti  |  2 544 500 |
| Biudžetinių įstaigų pajamos programoms finansuoti |  2 236 900 |
| ***Iš viso:*** | **104 561 100** |

Bazinis mokinio krepšelio dydis 2014 metais – 3 348 Lt. (2013 m. – 3 310 Lt).

Ikimokyklinio ugdymo krepšelis 2014 metais – 3 348 Lt.

Nuo 2015 m. sausio 1 d. mokinio krepšelio dydis 980 eurų (3383,75 Lt).

 Nuo 2014 m. sausio 1 d. asignavimų valdytojais tapo 12 Vilniaus rajono savivaldybės švietimo įstaigų (10 gimnazijų, 1 vidurinė ir 1 pradinė mokyklos).

 Vilniaus rajono savivaldybei Mokinio krepšelio lėšos 2014 metams buvo padidintos 425 tūkst. Lt, kurios buvo paskirstytos švietimo įstaigoms. Nuo 2014 m. rugsėjo 1 d. Vilniaus rajono savivaldybės švietimo įstaigų bibliotekininkams, finansuojamiems iš mokinio krepšelio lėšų, buvo padidintas darbo užmokestis (2 BMA 1 pareigybei).

**MOKINIŲ PAVĖŽĖJIMAS**

|  |  |  |
| --- | --- | --- |
|  | **2013-2014** **m. m.** | **2014-2015** **m. m.** |
| Toliau kaip 3 km nuo mokyklos gyvenančių mokinių skaičius | **3394** | **3033** |
| **PAVEŽAMA MOKINIŲ:** |  |  |
| Maršrutiniais autobusais | **2242** | **2056** |
| Specialiais reisais | **496** | **576** |
| Tėvų privačiu transportu | **42** | **43** |
| Mokykliniais autobusais | **637** | **717** |
| **IŠ VISO PAVEŽAMA:** | **3417** | **3392** |
| Be to, pavežamų neįgaliųjų vaikų skaičius | **19** | **26** |
| **GELTONŲJŲ MOKYKLINIŲ AUTOBUSŲ** | **10** | **11** |
| **KITŲ MOKYKLINIŲ AUTOBUSŲ SKAIČIUS** | **7** | **7** |

**PAVEŽAMŲ MOKINIŲ SKAIČIUS (NE SAVIVALDYBĖS MOKYKLŲ) 2014 - 2015 m.:**

1. Riešės gimnazija - 410 mok.

2. Juodšilių ,,Šilo“ gimnazija – 243;

3. Bezdonių vidurinė mokykla – 6;

4. Lavoriškių vidurinė mokykla – 17;

5. Eitminiškių vidurinė mokykla – 30;

6. Bukiškių žemės ūkio mokykla – 90;

7. Vaikų ir paauglių socialinis centras – 9;

8. Vilniaus technologijų, verslo ir žemės ūkio mokykla – 65.

 Iš viso - 870 mokinių.

2014 metais už mokinių pavėžėjimą sumokėta 2 301 521,25 Lt.

Už savivaldybės mokyklų mokinių pavėžėjimą sumokėta 1 767 980,85 Lt.

Iš jų: 533 540 Lt - ne savivaldybės mokyklų mokinių pavėžėjimas.

VISO PAVĖŽĖJIMUI 2014 METAIS SKIRTA 2 419 700,00 Lt.

 PANAUDOTA 2 301 521,25 Lt.

**2014 m. Švietimo skyriaus lėšomis atlikti remonto darbai**

|  |  |  |  |  |
| --- | --- | --- | --- | --- |
| Eil.Nr. | Įstaigos pavadinimas | Darbų pobūdis | Darbų vertė(Lt) | Pastabos |
| 1. | Buivydiškių vaikų darželis | San. mazgų remontas | 60 000 |  |
| 2. | Riešės vaikų darželis | Bituminio stogo remontas | 5000 |  |
| 3. | Paberžės šv. S. Kostkos gimnazija | Avarinių san. mazgų, nusirengimo kambarių prie sporto salės remontas, laiptų turėklų keitimas | 123217 |  |
| 4. | Zujūnų vidurinė mokykla | Langų keitimas | 63000 |  |
| 5. | Marijampolio M. Lukšienėsgimnazija | Šviestuvų, elektros instaliacijos keitimas | 30000 |  |
| 6. | Medininkų šv. Kazimiero vidurinė mokykla | Ištraukiamosios ventiliacijos virtuvėje įrengimas, chemijos kab. remontas. | 20000 |  |
| 7. | Rakonių pagrindinė mokykla | Šviestuvų keitimas | 3000 |  |
| 8. | Bezdonių ,,Saulėtekio“ pagrindinė mokykla | Krosnių, grindų remontas | 7000 |  |
| 9. | Čekoniškių vidurinė mokykla | Priešmokyklinės grupės patalpų įrengimas ir remontas | 75000 |  |
| 10. | Juodšilių šv. Uršulės Leduchovskos gimnazija | San. mazgų, grindų remontas Valčiūnų skyriuje | 45000 |  |
| 11. | Lavoriškių vidurinė mokykla | Stogo keitimas | 169000 |  |
| 12. | Valčiūnų vaikų darželis | Šildymo sistemos, šiluminio mazgo renovacija, san. mazgų remontas | 92000 |  |
| 13. | Rukainių vidurinė mokykla | Šviestuvų keitimas | 13300 |  |
| 14. | Valčiūnų vidurinė mokykla | Stogo, grindų remontas, laiptų turėklų keitimas | 60000 |  |
| 15. | Glitiškių mokykla - darželis | Stogo remontas | 9000 |  |
| 16. | Kabiškių mokykla - darželis | Grindų, virtuvėlių remontas, laiptų turėklų keitimas | 35000 |  |
| 17. | Pagirių vaikų darželis | San. mazgų remontas, tvoros keitimas | 70000 |  |
| 18. | Sužionių vaikų darželis | Pavėsinių stogų dangos keitimas | 5000 |  |
| 19 | Buivydžių vidurinė mokykla | Katilinės kamino remontas, laiptų turėklų keitimas | 17500 |  |
| 20. | Veriškių pradinė mokykla | Katilinės renovacija | 68000 |  |

 **IŠ VISO ATLIKTA DARBŲ UŽ 970 017 Lt.**

**UGDYMO ĮSTAIGŲ STATYBOS, RENOVACIJOS – REKONSTRUKCIJOS DARBAI**

|  |  |  |  |  |
| --- | --- | --- | --- | --- |
| Eil. Nr. | Įstaigos pavadinimas  | Darbų pobūdis | Darbų vertė (Lt) | Lėšų šaltiniai |
| 1. | Juodšilių šv. U. Leduchovskos gimnazija | Gimnazijos renovacija-rekonstrukcija su sporto salės ir valgyklos priestatu.Projektas bus įgyvendintas 2015 m. | 4300000 | 2900000 Lt VIP lėšos500000 Aplinkos kaitos programos lėšos900000 Lt SB lėšos |
| 2. | Rudaminos F. Ruščico gimnazija | Gimnazijos renovacija-rekonstrukcija, vidaus patalpų remontas | 3600000 | 3200000 Lt VIP lėšos370000 Lt WP lėšos |
| 3. | Egliškių šv. J. Bosko vidurinė mokykla | Mokyklos priestato I etapo darbų užbaigimas, teritorijos tvarkymas | 900000 | 900000 Lt VIP lėšos |
| 4. | Pagirių gimnazija | Vidaus patalpų modernizavimas | 500000 | 500000 Lt VIP lėšos |
| 5. | Rukainių vaikų darželis | Darželio pastato renovacija-rekonstrukcija, vidaus patalpų remontas | 800000 | 434632 Lt Aplinkos kaitos programos lėšos, 365368 SB lėšos |
| 6. | Mostiškių vaikų darželis | Darželio pastato renovacija-rekonstrukcija, vidaus patalpų remontas | 1000000 | 490000 Lt Aplinkos kaitos programos lėšos, 510000 Lt SB lėšos |
| 7. | Medininkų mokykla-darželis | Darželio pastato renovacija-rekonstrukcija, vidaus patalpų remontas | 600000 | 442947 Lt Aplinkos kaitos programos lėšos157000 Lt SB lėšos |
| 8. | Rudausių mokykla-darželis | Pastato renovacija-rekonstrukcija, vidaus patalpų remontas | 600000 | 327668 Lt Aplinkos kaitos programos lėšos272332 Lt SB |
| 9. | Bezdonių J. Slovackio vidurinė mokykla | Pastato renovacija-rekonstrukcija.Darbai bus baigti 2015 m. | 1100000 | 808280 Lt Aplinkos kaitos programos lėšos291720 Lt SB |
| 10. | Šumsko pagrindinė mokykla | Pastato renovacija-rekonstrukcija.Darbai bus baigti 2015 m. | 900000 | 480128 Lt Aplinkos kaitos programos lėšos419872 Lt SB |
| 11. | Sudervės vaikų darželis | Pradėti naujo darželio statybos darbai. Darželio statyba bus baigta 2015 m. | 5100000 | 2014 m. atlikta darbų už 1,2 mln. Lt, iš jų 490000 Lt WP lėšos710000 Lt SB |
| 12. | Mostiškių pagrindinė mokykla | Pastato renovacija-rekonstrukcija.Darbai bus baigti 2015 m. | 1365000 | 901208 Lt Aplinkos kaitos programa463792 Lt SB |

 **Bendra atliekamų darbų suma 20765000 Lt**

**2014 metais iš šios atliekamų darbų vertės bus atlikta darbų už beveik 15,0 mln. litų.**

**Iš jų: 7,5 mln. litų VIP (Valstybės investicijų programa), 4,4 mln. litų VB (Aplinkos kaitos programa), 0,86 mln. WP lėšos, 2,1 mln. litų SB lėšos.**

**PROJEKTAVIMO DARBAI**

|  |  |  |  |  |
| --- | --- | --- | --- | --- |
| 1. | Riešės vaikų darželis | Darželio rekonstrukcijos-renovacijos techninis projektas | 43500 | SB lėšos |
| 2. | Paberžės ,,Verdenės‘‘ gimnazija | Pradinių klasių korpuso statybos techninis projektas | 150000 | VIP lėšos |
| 3. | Buivydžių, Medininkų šv. Kazimiero, Mickūnų vidurinės mokyklos | Katilinių rekonstrukcijos techniniai projektai | 150000 | SB lėšos |
| 4. | Skaidiškių mokykla-darželis | Renovacijos -rekonstrukcijos techninis projektas | 70000 | SB lėšos |
| 5. | Avižienių, Nemėžio šv. R. Kalinausko, Juodšilių šv. U. Leduchovskos, Rudaminos F. Ruščico, Paberžės ,,Verdenės‘‘ gimnazijos, Egliškių šv. J. Bosko vidurinė mokykla | Investicinių projektų parengimas VIP lėšoms gauti | 55000 | SB lėšos |

 **Viso projektavimui panaudota lėšų - 318500 Lt, iš jų 168500 litų SB lėšos. Be jau atliktų projektavimo darbų vyksta Marijampolio vaikų lopšelio-darželio ir Buivydiškių vaikų darželio pastatų renovacijos –rekonstrukcijos techninių projektų parengiamieji darbai.**

2014 metais toliau buvo vykdoma ugdymo įstaigų pastatų renovacijos - rekonstrukcijos programa. Šiais metais buvo tęsiami pradėti darbai Egliškių šv. J. Bosko vidurinėje mokykloje (baigti mokyklos statybos I etapo darbai, sutvarkyta teritorija, įrengtas sporto aikštynas), Juodšilių šv. U. Leduchovskos gimnazijos (pastato renovacija-rekonstrukcija, valgyklos, sporto salės priestato, vidaus patalpų remonto darbai), Rudaminos F. Ruščico gimnazijos (pastato sienų šiltinimas, stogo, vidaus patalpų remonto darbai), Pagirių gimnazijos (vidaus patalpų remonto darbai).

 Pradėti ir baigti Mostiškių, Rukainių vaikų darželių, Medininkų, Rudausių mokyklų -darželių renovacijos - rekonstrukcijos, vidaus patalpų remonto darbai. Pradėta Bezdonių J. Slovackio vidurinės, Mostiškių, Šumsko pagrindinių mokyklų pastatų renovacija - rekonstrukcija. Visi darbai bus baigti 2015 metais.

 Šiuo metu jau renovuota 10 gimnazijų, 2 vidurinės, 3 pagrindinės mokyklos, 14 vaikų darželių.

Pradėta naujo Sudervės vaikų darželio statyba, kurio vertė 5,1 mln. litų. Šiais metais atlikta darbų už 1,2 mln. litų. Jo statybą finansuoja ir WP draugija, šiais metais skyrė 0,49 mln. litų. Darželio statyba bus baigta 2015 m.

2014 metais toliau vykdomų ir naujai pradėtų darbų vertė daugiau nei 20 mln. litų. Šiais metais bus atlikta darbų už 15 mln. litų. Iš jų 7,5 mln. litų VIP lėšos, 4,4 mln. litų VL lėšos (Aplinkos kaitos programa), 0,86 mln. litų WP lėšos ir apie 2 mln. litų SB lėšos.

Be to, net 20 įstaigų buvo skirtos lėšos smulkesniems remonto darbams. Atlikti sanitarinių mazgų remonto darbai Buivydiškių, Pagirių, Valčiūnų darželiuose, Paberžės šv. S. Kostkos gimnazijoje, Juodšilių šv. U. Leduchovskos gimnazijos Valčiūnų skyriuje, įrengtos priešmokyklinės grupės patalpos Čekoniškių vidurinėje mokykloje, pakeistos stogo dangos arba atliktas jų remontas Lavoriškių, Valčiūnų vidurinių mokyklų, Glitiškių mokyklos - darželio, Riešės vaikų darželio, pakeisti langai Zujūnų vidurinėje mokykloje, pakeisti šviestuvai Marijampolio M. Lukšienės gimnazijoje, Rukainių vidurinėje, Rakonių pagrindinėje mokyklose, pakeisti laiptų turėklai Paberžės šv. S. Kostkos gimnazijoje, Buivydžių, Valčiūnų vidurinėse mokyklose, Kabiškių mokykloje - darželyje, rekonstruota Veriškių pradinės mokyklos katilinė. Atliktų darbų vertė 0,97 mln. litų.

 2014 metais parengti Riešės vaikų darželio, Skaidiškių mokyklos - darželio renovacijos -rekonstrukcijos, Medininkų šv. Kazimiero, Buivydžių, Mickūnų vidurinių mokyklų katilinių techniniai projektai, Avižienių, Paberžės ,,Verdenės“, Nemėžio šv. R. Kalinausko, Juodšilių šv. U. Leduchovskos, Rudaminos F. Ruščico gimnazijų, Egliškių šv. J. Bosko vidurinės mokyklos investiciniai projektai VIP lėšoms gauti. Projektavimo darbų vertė 318 500 litai.

 Įrengti sporto aikštynai Avižienių gimnazijoje (215000 Lt), Bezdonių J. Slovackio (254345 Lt) ir Zujūnų (250000 Lt) vidurinėse mokyklose, vyksta sporto aikštelės įrengimo darbai Rakonių pagrindinėje mokykloje (170000 Lt).